आज क्षेत्रीय संघर्ष समिति नें कलेही मंदिर से बाईल रैली की शुरूवात करते हुये पवई नगर सहित आस-पास के ग्रामीण क्षेत्रों में भ्रमण कर क्षेत्रीय व्यक्ति को जिताने की अपील की क्षेत्रीय संघर्ष समिति का नेतृत्व कर रहे पूर्व जिला सहकारी बैंक अध्यक्ष एवं भाजपा के निष्कासित नेता संजय नगायच नें कहा कि पिछले 70 सालों से पवई विधानसभा का बाहरी प्रत्यासियों नें शोषण किया है उन्होंने मौजूदा विधायक मुकेश नायक एवं भाजपा के पूर्व मंत्री बृजेन्द्र प्रताप सिंह को पवई विधानसभा से विधायक नहीं बनाये जाने की बात कही उन्होंने कहा कि अब क्षेत्र का बेटा चाहे वह किसी भी जाति व किसी भी दल का हो उसे विधायक बनाये जायेगा। उन्होंने कहा कि कांग्रेस एवं भाजपा से दो-दो या तीन-तीन नाम तय कर हम अपनें नेतृत्व पर दबाब बनायेंगे कि वह क्षेत्रीय व्यक्ति को प्रत्यासी बनाये यदि पार्टी दोनो ही दलों से क्षेत्रीय व्यक्ति को टिकिट देती है तो हम सभी अपनी-अपनी पार्टी के लिए काम करेंगे यदि दोनों ही दलों में किसी एक व्यक्ति को क्षेत्रीय उम्मीदवार बनाती है तो हम सभी उसको जितानें का काम करेंगे यदि दोनों ही दलों द्वारा क्षेत्रीय प्रत्यासी की मांग की उपेक्षा की जाती है तो हम सभी सर्वसम्मति से एक निर्दलीय प्रत्यासी को मैदान में उतार कर बाहरी प्रत्यासी को हरानें का काम करेंगे।